b'\n_START_ARTICLE_\nSvetlana i \xc5\xbdeljko (videokaseta)\n_START_SECTION_\nVsebina\n_START_PARAGRAPH_\nVideokaseta prikazuje poroko pevke Cece Ra\xc5\xbenatovi\xc4\x87 in \xc5\xbdeljka Ra\xc5\xbenatovi\xc4\x87a Arkana. Posneti program je vodil znani voditelj Milovan Ili\xc4\x87 Minimaks. _NEWLINE_Posnetek prikazuje priprave na poroko, ki so se pri\xc4\x8dele zgodaj zjutraj v nedeljo 19. februarja, v beograjski vili. V nadaljevanju je prikazan Arkanov prihod v vasico \xc5\xbditora\xc4\x91a, kjer je pevkina dru\xc5\xbeinska hi\xc5\xa1a. Po izvedbi srbskih in \xc4\x8drnogorskih tradicionalnih obi\xc4\x8dajev je sledila uvodna zabava v dru\xc5\xbeinski hi\xc5\xa1i Veli\xc4\x8dkovi\xc4\x87. Po vrnitvi v Beograd, se je par poro\xc4\x8dil v cerkvi Sv. arh. Gavrila, nato pa \xc5\xa1e v hotelu Interkontinental. Pred civilno poroko je par obiskal tudi dom \xc5\xbdeljkove mame Slavke. Zadnjih 45 minut posnetka prikazuje poro\xc4\x8dno zabavo v glavni dvorani hotela Interkontinental, na kateri so peli \xc5\xa1tevilni glasbeniki, pa tudi sama Ceca.\n_START_SECTION_\nProdaja v dobrodelne namene\n_START_PARAGRAPH_\nVes dobi\xc4\x8dek od prodaje videokasete je bil namenjen humanitarnemu skladu Tre\xc4\x87e dete, ki ga je ustanovila pevka Svetlana Ra\xc5\xbenatovi\xc4\x87 z namenom pove\xc4\x8danja nataliteta Srbije in nudenja pomo\xc4\x8di dru\xc5\xbeinam s tremi ali ve\xc4\x8d otroki._NEWLINE_Naklada videokasete je \xc5\xa1tela 100.000 izvodov. Beograjski mediji so ve\xc4\x8dkrat poro\xc4\x8dali, da je bila videokaseta najbolj prodajana videokaseta na obmo\xc4\x8dju Srbije. Nekaj \xc4\x8dasa je bila tudi najbolj izposojevana kaseta v srbskih videoklubih.\n_START_SECTION_\nDVD izdaja\n_START_PARAGRAPH_\nPo letu 2000  se je v nekaterih balkanskih dr\xc5\xbeavah v prodaji pojavil DVD s posnetkom poroke. Gre za piratsko oblikovani DVD z naslovom Ceca i Arkan, ki uradno ni bil izdan nikjer.'